钦定古今图书集成/明伦汇编/官常典/第618卷 > 穆炜
## 钦定古今图书集成/明伦汇编/官常典/第618卷 > 穆炜

按《武进县志》：“炜，江西新建人，进士。以丁丑任本府。时
郡有二凶，颇为民害，有司久莫之诘。公甫下车，次第
擒治之，置之死，人皆敛迹，以公为严察吏也。公因之
极用宽和。盖公性本和平，亦多推心置腹，不得已而
一用斧鍖，然民终畏之。会与治水使者左，被劾，停俸
一任五年，吏民相习，狱讼希简，朝衙一罢，堂皇寂然”，
公复为《观稼亭》于城东，时邀宾从，雅歌谈笑，士绅时
亦具樽罍以邀公，不复知其淹抑之久矣。公论既清，
擢大名兵备。